სოლას ეიმსი

სოლას ეიმსი () — ამერიკელი მწერალი, რომელიც სპეციალიზირებულია ეროტიკულ ლიტერატურაში. იგი ასევე წერდა ფსევდონიმით „ვიოლეტა ვეინი“.

კარიერა
ეიმსი თვითნასწავლი მწერალია. მისმა მოთხრობამ „ხვალ ძალიან გრძელია“ 2013 წელს „Hyphen“-ის პირველ ეროტიკული წერის კონკურსში მესამე ადგილი დაიკავა.

ეიმსმა პირველი წიგნი, „The Dom Project“, 2013 წელს გამომცემლობა „Carina Press“-ში, სხვა ავტორთან, ელოიზ ბელოსთან ერთად გამოაქვეყნა. ნაწარმოების მთავარი გმირი იყო მაღალი, „ტატუირებული აზიელი ცუდი ბიჭი — დომინანტი“.

ეიმსის პირველი სოლო წიგნი, „The Submission Gift“, რომელიც 2014 წელს გამოიცა, მიმოიხილა ჟურნალმა „Publishers Weekly“. გამოცემამ ნაწარმოებს უწოდა „ნიუანსირებული ხედვა პოლიამორიასა და BDSM-ზე“. სიუჟეტის მიხედვით, ქმარი თავისი ცოლისთვის „საჩუქრად“ ქირაობს ახალგაზრდა მამაკაცს (rent boy).

მისი მეორე სოლო გამოცემა, „The Companion Contract“, რომელიც 2015 წელს გამოვიდა, ასევე დადებითად შეაფასა „Publishers Weekly“-მ.

როდესაც ეიმსმა სასიყვარულო რომანების წერა დაიწყო, მას სურდა შეექმნა მულტიკულტურული ისტორიები. იგი აღნიშნავს: „პერსონაჟები ჩემთვის არარეალურები არიან, თუ არ მესმის, საიდან მოდიან ისინი“. ეიმსი ასევე ხაზს უსვამს, რომ ეროტიკაში მულტიკულტურალიზმის წარმოჩენა უნდა ეფუძნებოდეს პიროვნულობას და არა ადამიანის „ფეტიშიზაციას“ ან მის ობიექტივიზაციას განსხვავებულობის ნიადაგზე.

პერსონალური ცხოვრება
ეიმსის მამა იაპონიის მოქალაქე იყო, დედა კი ამერიკის შეერთებულ შტატებში გაიზარდა. თითოეულ მათგანს ქალიშვილის აღზრდასთან დაკავშირებით განსხვავებული მოლოდინები ჰქონდა. ეიმსი მათ ახასიათებს, როგორც „ანარქო-ჰიპებს“. ზრდასრულობის პერიოდში ეიმსი გრძნობდა, რომ იგი ხშირად ხდებოდა ფეტიშიზაციის ობიექტი იმ მამაკაცების მხრიდან, რომლებიც აზიელ ქალებს სექს-ობიექტებად აღიქვამდნენ. 20 წლის ასაკში იგი სტრიპტიზ-კლუბში მუშაობდა ფულის გამოსამუშავებლად, თუმცა, არსებული სტიგმის გამო, ამ თემაზე ბევრს არ საუბრობს.

ეიმსი დაოჯახებულია და ჰყავს შვილები.

ლიტერატურა




რესურსები ინტერნეტში
 Official site

სქოლიო

კატეგორია:XXI საუკუნის ამერიკელი მწერლები
კატეგორია:XXI საუკუნის ამერიკელი რომანისტები
კატეგორია:ცოცხალი ადამიანები